Aut Skerisas

Aut Skerisas () – salų grupė Jungtinėje Karalystėje, šiaurės Škotijoje, Šetlando salyno rytuose, 6 km į šiaurės vakarus nuo Volsėjaus. Tai toliausiai į rytus nutolusi Škotijos sausuma. Plotas – 4 km². Aut Skerisą sudaro 3 pagrindinės salos – Hausėjus, Brurėjus ir Grunėjus – taip pat daug smulkių uolingų salelių, šcherų, seklumų. Paviršius kalvotas, iškyla iki 53 m. Krantai daug kur skardingi.

Aut Skerise 2011 m. gyveno 30 gyventojų. National Records of Scotland (15 August 2013). „Appendix 2: Population and households on Scotland’s Inhabited Islands“ Gyvenvietės yra Hausėjaus ir Brurėjaus salose. Į Brurėjų plukdo keltas iš Vidlino (Meinlando saloje). Brurėjuje yra lėktuvų pakilimo takas. Tarp Brurėjaus ir Hausėjaus 1957 m. pastatytas tiltas.Haswell-Smith, Hamish (2004). The Scottish Islands. Edinburgh: Canongate. Verčiamasi žvejyba ir žuvies perdirbimu. Veikia pradinė mokykla, 2 parduotuvės, bažnyčia, policijos postas, bendruomenės salė.

Aut Skerise gyvenama nuo neolitinių laikų. XIII a. salos valdyta vikingų. Salų pavadinimas kilęs iš sen. skandinavų ir reiškia „rytų šcherai“.Dey, Joan (1991). Out Skerries – an Island Community. Lerwick: The Shetland Times Prie Aut Skeriso sudužo keletas laivų. II pasaulinio karo metais į Aut Skerisą norvegai valtimis atgabendavo pabėgėlius nuo nacių okupacijos. 1942 m. vokiečiai subombardavo Grunėjaus švyturį.

 Šaltiniai 

Kategorija:Šetlando salos